ก้านกล้วย ๒

ก้านกล้วย ๒ เป็นภาพยนตร์แอนิเมชันไทยแนวแอกชันแฟนตาซี ออกฉายใน พ.ศ. 2552 เป็นภาคต่อของ ก้านกล้วย (2549) ภาพยนตร์ผลิตโดยกันตนาแอนิเมชันสตูดิโอส์ และจัดจำหน่ายโดยกันตนา กรุ๊ป กำกับโดยทวีลาภ ศรีวุฒิวงศ์ ให้เสียงพากย์โดยทวีลาภ ศรีวุฒิวงศ์, แอน ทองประสม, อรรถพร ธีมากร, นนทรีย์ นิมิบุตร และวรุฒ วรธรรม เนื้อเรื่องกล่าวถึงก้านกล้วยหลังเสร็จสิ้นสงครามยุทธหัตถี ซึ่งต้องเผชิญกับภารกิจใหม่ในการช่วยเหลือลูกแฝดของเขาที่ถูกทหารพม่าจับตัวไปเพื่อทำพิธีบวงสรวง ขณะเดียวกันกองทัพอาณาจักรพม่าภายใต้การนำของมหาอำมาตย์จอมเวทย์ อองสา ก็ได้ยกทัพกลับมารุกรานอาณาจักรอยุธยาอีกครั้ง

พ.ศ. 2567 ได้มีการประกาศสร้างภาคต่อ ก้านกล้วย ๓ อย่างเป็นทางการ โดยจะเล่าเหตุการณ์ต่อจากภาคสองถึงการทำสงครามยุทธนาวีของสมเด็จพระนเรศวรมหาราช และการขยายอำนาจทางทะเลของอยุธยา

 เนื้อเรื่อง 

หลังจากที่สมเด็จพระนเรศวรมหาราชเอาชนะสงครามยุทธหัตถีกับพระมหาอุปราชมังกะยอชวากรุงศรีอยุธยาก็สงบสุขและได้รับเอกราชจากหงสาวดี แต่ผลจากสงครามยุทธหัตถีครั้งนั้นสร้างความแค้นใจให้กับพระเจ้านันทบุเรงเป็นอย่างมาก เนื่องจากต้องสูญเสียลูกชายด้วยน้ำมือของพระนเรศวร จึงยกทัพมาตีกรุงศรีอยุธยาเสมอ พระนเรศวรทรงแต่งตั้งให้ก้านกล้วยรับตำแหน่งเป็นเจ้าพระยาปราบหงสาวดี และร่วมออกศึกคู่พระองค์เรื่อยมา แต่เนื่องจากต้องออกศึกบ่อยครั้ง ก้านกล้วยที่แต่งงานกับชบาแก้วและกำลังจะมีลูกด้วยกันจึงไม่มีเวลาดูแลชบาแก้วเท่าที่ควร ทำให้ชบาแก้วสับสนและหนีกลับไปอยู่ที่หมู่บ้านหินขาวและคลอดลูกเป็นช้างแฝดชื่อ ต้นอ้อและกอแก้ว ก้านกล้วยเสียใจที่ไม่มีโอกาสกลับไปเจอหน้าลูกแต่ต้องทำหน้าที่เพื่อบ้านเมือง แต่เมื่อทราบข่าวว่า ต้นอ้อและกอแก้ว ลูกแฝดของเขาถูกทหารหงสาวดีจับไปเป็นเชลย ก้านกล้วยจึงต้องตัดสินใจเลือกทางเดินระหว่างการเป็นช้างศึกสู้รบเพื่อบ้านเมืองกับการหนีทัพเพื่อช่วยครอบครัว 
 เสียงพากย์ 
 ตัวละคร เสียงพากย์ไทย กำกับโดย มนตรี เจนอักษร ก้านกล้วย อรรถพร ธีมากร ชบาแก้ว แอน ทองประสม จิ๊ดริด วรุฒ วรธรรม สมเด็จพระนเรศวรมหาราช  มนตรี เจนอักษร อองสา พระเจ้านันทบุเรง นนทรีย์ นิมิบุตร พระสุพรรณกัลยา อภิรดี ภวภูตานนท์ แสงดา นัฏฐา ลอยด์ งานิล ทวีลาภ ศรีวุฒิวงศ์ สมเด็จพระเอกาทศรถ มะหูด สุเทพ โพธิ์งาม ดุ๊ยดุ่ย ด.ช.อัญญาฤทธิ์ พิทักษ์ติกุล กอไผ่ ด.ช.ประสิทธิโชค มานะสันธชาติ ส้มจื้ด ด.ญ.ปัณฑารีย์ เตียรถ์สุวรรณ ใบบอน ด.ช.ดรัณย์ ตันติวิชิตเวช ข้าวเม่า ด.ช.นพรุจ คุณยิ่งใหญ่ ต้นอ้อ ด.ช.เปรมปารัช ทองใหญ่ กอแก้ว ด.ญ.ปริมปารัช ทองใหญ่ด.ญ.ณฐาธิป เอี่ยมสด  พระโอรส ด.ช.ศิลป์พีระ นาคจำรัสตรี

 เพลงประกอบ 
 "ทางที่ต้องเดิน"คำร้อง/ทำนอง โดย คงเดช จาตุรันต์รัศมีเรียบเรียง/ควบคุมการผลิต​โดย ชาติชาย พงษ์ประภาพันธ์ขับร้องโดย อรรถพร ธีมากรเครดิตภาพยนตร์"ก้านกล้วย๒"มิวสิกวิดีโอกำกับโดย ปวีณ ภูริจิตปัญญา
"รักแตกต่างรัก"คำร้อง/ทำนอง โดย คงเดช จาตุรันต์รัศมีเรียบเรียง/ควบคุมการผลิต​โดย ชาติชาย พงษ์ประภาพันธ์เครดิตภาพยนตร์"ก้านกล้วย๒"

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ


หมวดหมู่:ภาพยนตร์แอนิเมชันไทยที่ออกฉายในปี พ.ศ. 2552
หมวดหมู่:ก้านกล้วย
หมวดหมู่:ภาพยนตร์เกี่ยวกับช้าง
หมวดหมู่:ภาพยนตร์ภาคต่อไทย
หมวดหมู่:ภาพยนตร์แอนิเมชันที่มีฉากในประเทศไทย
หมวดหมู่:ภาพยนตร์ที่มีฉากในจังหวัดพระนครศรีอยุธยา
หมวดหมู่:ภาพยนตร์ที่มีฉากในประเทศพม่า
หมวดหมู่:การพรรณนาทางวัฒนธรรมของสมเด็จพระนเรศวรมหาราช